title: 2013/546/ES: 2013 m. balandžio 17 d. Europos Parlamento sprendimas dėl Europos Sąjungos 2011 finansinių metų bendrojo biudžeto įvykdymo patvirtinimo, V skirsnis – Audito Rūmai

text:
16.11.2013

               LT

               Europos Sąjungos oficialusis leidinys

               L 308/122

      EUROPOS PARLAMENTO SPRENDIMAS

   2013 m. balandžio 17 d.
   dėl Europos Sąjungos 2011 finansinių metų bendrojo biudžeto įvykdymo patvirtinimo, V skirsnis – Audito Rūmai
   (2013/546/ES)
   EUROPOS PARLAMENTAS,

               —

               atsižvelgdamas į Europos Sąjungos 2011 finansinių metų bendrąjį biudžetą (1),

               —

               atsižvelgdamas į Europos Sąjungos 2011 finansinių metų konsoliduotąsias metines ataskaitas (COM(2012) 436 – C7-0228/2012) (2),

               —

               atsižvelgdamas į Audito Rūmų 2011 finansinių metų metinę biudžeto vykdymo ataskaitą su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2011 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir į 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0092/2013),

               1.

               patvirtina Audito Rūmų Generaliniam sekretoriui, kad Audito Rūmų 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ombudsmenui ir Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 68, 2011 3 15.

      (2)  OL C 348, 2012 11 14, p. 1.

      (3)  OL C 344, 2012 11 12, p. 1.

      (4)  OL C 348, 2012 11 14, p. 130.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos Sąjungos 2011 finansinių metų bendrojo biudžeto įvykdymo patvirtinimo dalį, V skirsnis – Audito Rūmai
      EUROPOS PARLAMENTAS,

                  —

                  atsižvelgdamas į Europos Sąjungos 2011 finansinių metų bendrąjį biudžetą (1),

                  —

                  atsižvelgdamas į Europos Sąjungos 2011 finansinių metų konsoliduotąsias metines ataskaitas (COM(2012) 436 – C7-0228/2012) (2),

                  —

                  atsižvelgdamas į Audito Rūmų 2011 finansinių metų metinę biudžeto vykdymo ataskaitą su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2011 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą (A7-0092/2013),

                  1.

                  pažymi, kad Audito Rūmų metines ataskaitas audituoja nepriklausomas išorės auditorius – bendrovė „PricewaterhouseCoopers SARL“ – tam, kad būtų galima taikyti tuos pačius skaidrumo ir atskaitomybės principus, kuriuos jie taiko savo audituojamiems subjektams; atkreipia dėmesį į auditoriaus nuomonę, kad finansinės atskaitomybės ataskaita tiksliai ir teisingai atspindi Audito Rūmų finansinę būklę;

                  2.

                  pabrėžia, kad 2011 m. Audito Rūmų įsipareigojimų asignavimai iš viso sudarė 134 337 000 EUR (2010 m. – 148 600 000 EUR) ir kad šių asignavimų panaudojimo lygis praėjusiais metais buvo 93 %; pažymi, kad Audito Rūmų biudžetas yra tik administracinis;

                  3.

                  skatina Audito Rūmus toliau vertinti savo darbo kokybę ir poveikį; ragina ypatingą dėmesį skirti išorės ekspertų atliktoms Audito Rūmų ataskaitų turinio ir pateikimo apžvalgoms; pažymi, kad 2011 m. sumažėjo išorės ekspertų pasitenkinimo lygis, ir prašo Audito Rūmus paaiškinti, kodėl taip nutiko;

                  4.

                  sveikina Audito Rūmus, kad pagerino savo finansinį valdymą, ypač pradėję taikyti sistemingą stebėseną, kaip audituojamieji subjektai įgyvendina rekomendacijas; mano, kad pasiektas rodiklis – tai labai geras rezultatas, ir norėtų žinoti, kiek vidutiniškai praeina laiko nuo tokių įvertinimų pateikimo iki tol, kol gaunami audituojamųjų subjektų atsakymai;

                  5.

                  primena Audito Rūmams, kad tvarkaraščių reikia laikytis net tada, kai nėra nustatyto termino, kaip yra Audito Rūmų specialiųjų ataskaitų atveju; mano, kad reikia pagerinti laiku patvirtintų ataskaitų atitikties rodiklį;

                  6.

                  ragina Audito Rūmus kiekvienoje savo specialiojoje ataskaitoje pateikti tvarkaraštį, kuriame būtų nurodyta informacija apie atskirus ataskaitos etapus (nuo pradinių parengiamųjų darbų iki paskelbimo);

                  7.

                  pritaria tam, kad Audito Rūmai pareiškimui apie preliminariai nustatytus faktus teikia daug svarbos; dėl šios priežasties ragina Audito Rūmus imtis veiksmingų priemonių siekiant padidinti procentinę dalį per du mėnesius parengtų pareiškimų;

                  8.

                  palankiai vertina tai, kad 2011 m. skirta daugiau auditorių etatų, palyginti su kitų tarnybų darbuotojų skaičiumi; giria nuolatines Audito Rūmų pastangas, dedamas siekiant padidinti pagalbinių tarnybų efektyvumą; vis dėlto apgailestauja, kad neužimtų auditorių etatų skaičius 2011 m. pabaigoje vis dar buvo didelis (25 neužimti etatai), nors kur kas mažesnis nei praėjusiais metais (44 – 2010 m.); ragina Audito Rūmus paspartinti naujo personalo įdarbinimą, kad būtų užimti laisvi auditorių etatai;

                  9.

                  nurodo, jog esama didelio geografinio disbalanso kalbant apie direktorių postus, kuriuos užima: keturi Jungtinės Karalystės piliečiai, vienas Prancūzijos pilietis, vienas Ispanijos pilietis, vienas Belgijos pilietis, vienas Danijos pilietis, vienas Graikijos pilietis, vienas Airijos pilietis ir vienas Italijos pilietis;

                  10.

                  mano, kad vis dar labai stokojama lyčių pusiausvyros direktorių ir skyriaus vadovų lygmeniu (72 % vyrų ir 28 % moterų); su pasitenkinimu pažymi, kad daugėja AD kategorijos darbuotojų moterų; visgi nurodo, jog svarbu užtikrinti geografinę visų lygmenų personalo pusiausvyrą; prašo, kad Audito Rūmų pateiktų duomenis pagal tautybes;

                  11.

                  ragina Audito Rūmus išsaugoti kuo įmanoma geresnę personalo ir narių darbo aplinką ateityje; skatina Audito Rūmus įvertinti, ko galima pasimokyti iš neseniai atskleisto priekabiavimo atvejo, ir tai, ar Audito Rūmų vykdyto tyrimo metu taikyta procedūra visapusiškai atitiko Audito Rūmų darbo tvarkos taisykles;

                  12.

                  ragina imtis prevencinių priemonių, kad būtų užkirstas kelias priekabiavimui darbo vietoje, ir pateikti detalią informaciją apie visas priemones, taikomas Audito Rūmų narių kabinetuose dirbantiems darbuotojams;

                  13.

                  sveikina Audito Rūmus dėl labai našaus jų Vertimo direktorato darbo ir dėl laiku ir neviršijant biudžeto užbaigto K3 pastato;

                  14.

                  prašo pateikti informaciją apie tai, kodėl neįdiegta nauja Audito Rūmų IT sistema „Assist“ ir kokių problemų šiuo atveju iškilo; prašo pateikti iki šiol turėtų išlaidų bei ateityje numatomų išlaidų išklotinę ir informaciją apie tai, kada bus pradėta taikyti programa;

                  15.

                  pažymi, kad Audito Rūmai 2011 m. iš viso atliko 379 audito vizitus, iš jų 343 į valstybes nares ir 36 į trečiąsias šalis; ragina Audito Rūmus padidinti apsilankymų atliekant auditus vietoje skaičių ir veiksmingumą;

                  16.

                  atkreipia dėmesį į tai, kad 2011 m. Audito Rūmai pranešė Europos kovos su sukčiavimu tarnybai (OLAF) apie atliekant auditus iš viso nustatytus septynis įtariamo sukčiavimo atvejus; pažymi, kad OLAF nusprendė pradėti tyrimus dėl dviejų atvejų ir kad šie tyrimai tebevyksta; ragina Audito Rūmus patikslinti, ar atvejų, apie kuriuos pranešta OLAF, skaičius ir atvejų, kurių tyrimas vykdomas, procentinis koeficientas atspindi aktualų korupcijos lygį kalbant apie ES lėšų panaudojimą, o jei ne, tai nurodyti, ką Audito Rūmai siūlo, kad abu minėtieji skaičiai būtų padidinti;

                  17.

                  be to, pažymi, kad 2011 m. Audito Rūmai pranešė OLAF apie 17 galimų įtariamo sukčiavimo atvejų, apie kuriuos Audito Rūmai sužinojo iš gautų inkriminuojamųjų laiškų; pritaria glaudžiam ir nepertraukiamam Audito Rūmų bendradarbiavimui su OLAF ir ragina Audito Rūmus, atsižvelgiant į Audito Rūmų bendrą įvaizdį, veiksmus ir veiksmingumą šioje srityje, įvertinti, ar šį skaičių galima padidinti ir, jei taip, kaip tai padaryti;

                  18.

                  palankiai vertina Audito Rūmų ir Parlamento Biudžeto kontrolės komiteto bendradarbiavimą, aiškias tolesnes priemones, kurių imtasi priėmus ankstesnių metų biudžeto įvykdymo patvirtinimo rezoliuciją, ir reguliariai pateikiamą grįžtamąją informaciją, susijusią su Parlamento reikalavimais;

                  19.

                  atkreipia dėmesį į tolesnius vidaus audito tarnybos, kuri nustatė pažangą jau vykdomų vidinių patikrinimų srityje ir audituotų tarnybų pastangas įgyvendinti sutartus veiksmų planus, veiksmus; prašo jį informuoti apie tų tarnybų įgyvendintas priemones ir gautus rezultatus;

                  20.

                  palankiai vertina Audito Rūmų specialiosios ataskaitos Nr. 19/2012 apie tolesnius veiksmus, kurių imtasi atsižvelgiant į Audito Rūmų specialiąsias ataskaitas, paskelbimą;

                  21.

                  tikisi gauti pagrindinių išvadų, gautų vykdant vidaus audito tarnybos ex post patikrinimų stebėseną, suvestinę ir poveikio, kurį tie pokyčiai padarė Audito Rūmų vidaus kontrolei, rezultatus 2012 m. metinėje veiklos ataskaitoje;

                  22.

                  pripažįsta, kad atliekant Audito Rūmų 2009–2013 m. bendrosios strategijos laikotarpio vidurio peržiūrą nustatyta, kad pagrindiniai procesai stebimi ir tiksliai pranešama apie pasiektą pažangą;

                  23.

                  susidomėjęs laukia antrojo tarpusavio vertinimo; šį vertinimą Audito Rūmai pradės 2013 m. ir jį atliekant dėmesys visų pirma bus skiriamas veiklos audito Europos Audito Rūmuose praktikai; prašo pateikti informaciją apie tai, kaip įgyvendinamos 2012 m. atlikto pirmojo įvadinio tarpusavio vertinimo išvados;

                  24.

                  pritaria vidaus audito tarnybos rekomendacijoms parengti naują veiklos rodiklių rinkinį siekiant tikrinti, kaip minėtoji strategija įgyvendinama.

         (1)  OL L 68, 2011 3 15.

         (2)  OL C 348, 2012 11 14, p. 1.

         (3)  OL C 344, 2012 11 12, p. 1.

         (4)  OL C 348, 2012 11 14, p. 130.

         (5)  OL L 248, 2002 9 16, p. 1.

         (6)  OL L 298, 2012 10 26, p. 1.


title: 2012/286/ES: 2012 m. gegužės 31 d. Komisijos sprendimas dėl Sausumos transporto saugumo ekspertų grupės sudarymo

text:
1.6.2012

               LT

               Europos Sąjungos oficialusis leidinys

               L 142/47

         KOMISIJOS SPRENDIMAS
   2012 m. gegužės 31 d.
   dėl Sausumos transporto saugumo ekspertų grupės sudarymo
   (2012/286/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Sutarties 90 straipsnyje nustatyta, kad Sutarčių tikslų transporto srityje siekiama vykdant bendrą transporto politiką, o transporto saugumas – svarbi šios politikos dalis;

               (2)

               Baltosios knygos „Bendros Europos transporto erdvės kūrimo planas. Konkurencingos efektyviu išteklių naudojimu grindžiamos transporto sistemos kūrimas“ (1) I priedo 1.3 skirsnyje numatyta iniciatyva sudaryti nuolatinę sausumos transporto saugumo ekspertų grupę;

               (3)

               todėl būtina sudaryti sausumos transporto saugumo srities ekspertų grupę ir apibrėžti jos užduotis bei struktūrą;

               (4)

               grupė turėtų padėti Komisijai nustatyti ir įgyvendinti Sąjungos veiksmus, kuriais siekiama plėtoti sausumos transporto saugumo politiką; ji taip pat skatintų valstybes nares ir įvairias susijusias šalis nuolat keistis atitinkama patirtimi, politikos ir praktikos pavyzdžiais;

               (5)

               grupę turėtų sudaryti valstybių narių kompetentingos institucijos. Jos turėtų paskirti ekspertus iš valstybinių žinybų, atsakingų už transportą ir saugumą arba viešosios tvarkos palaikymą;

               (6)

               turėtų būti nustatytos grupės nariams taikomos informacijos atskleidimo taisyklės;

               (7)

               grupės narių asmens duomenys turėtų būti tvarkomi pagal 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (2),

         PRIĖMĖ ŠĮ SPRENDIMĄ:
   1 straipsnis
   Dalykas
   Sudaroma Sausumos transporto saugumo ekspertų grupė (toliau – grupė).
   2 straipsnis
   Užduotys
   1.   Grupė padeda Komisijai nustatyti ir įgyvendinti Europos Sąjungos veiksmus, kuriais siekiama plėtoti sausumos transporto saugumo politiką, taip pat skatina valstybes nares ir įvairias susijusias šalis nuolat keistis atitinkama patirtimi, politikos ir praktikos pavyzdžiais.
   2.   Siekdama 1 dalyje nurodytų tikslų, grupė:

               —

               padeda Komisijai kurti priemones, skirtas veiksmams, kurių imamasi Europos Sąjungos mastu sausumos transporto saugumo srityje, stebėti ir vertinti, taip pat jų rezultatams skleisti skirtas priemones,

               —

               padeda įgyvendinti Europos Sąjungos veiksmų programas šioje srityje, daugiausia analizuodama rezultatus ir siūlydama, kaip pagerinti taikomas priemones,

               —

               skatina keistis informacija apie visais lygmenimis taikomas priemones sausumos transporto saugumui skatinti ir prireikus siūlo galimus veiksmus Europos Sąjungos mastu,

               —

               Komisijos prašymu arba savo iniciatyva teikia Komisijai nuomones arba ataskaitas bet kokiais klausimais, susijusiais su sausumos transporto saugumo skatinimu Europos Sąjungoje.

         3 straipsnis
   Konsultavimasis
   Komisija gali konsultuotis su grupe visais sausumos transporto saugumo klausimais.
   4 straipsnis
   Narystė
   1.   Grupės nariai yra valstybių narių kompetentingos institucijos. Jos skiria po du atstovus:

               a)

               vieną atstovą iš kiekvienos valstybės narės ministerijų ar valstybinių žinybų, atsakingų už sausumos transportą;

               b)

               vieną atstovą iš kiekvienos valstybės narės ministerijų ar valstybinių žinybų, atsakingų už saugumą arba viešosios tvarkos palaikymą.

         2.   Komisijos atstovai gali suteikti stebėtojo statusą fiziniams asmenims arba kviesti Europoje veikiančių tarptautinių ir profesinių organizacijų, kurios užtikrina sausumos transporto saugumą arba kurių veikla tiesiogiai su tuo susijusi, taip pat transporto naudotojų organizacijų atstovus.
   3.   1 dalies a ir b punktuose nurodytų narių vardai ir pavardės skelbiami Komisijos ekspertų grupių ir kitų panašių subjektų registre (toliau – registras). Valstybių narių institucijų pavadinimai registre gali būti skelbiami. 2 dalyje nurodytų asmenų vardai ir pavardės ir organizacijų pavadinimai skelbiami registre ir atskleidžiami jų atstovaujami interesai (3).
   4.   Asmens duomenys renkami, tvarkomi ir skelbiami pagal Reglamentą (EB) Nr. 45/2001.
   5 straipsnis
   Veikla
   1.   Grupei pirmininkauja Komisijos atstovas.
   2.   Komisijai sutikus, konkretiems klausimams nagrinėti pagal grupės nustatytus įgaliojimus gali būti sudarytos darbo grupės. Tokios darbo grupės baigia veiklą, kai tik įvykdo joms pavestą užduotį.
   3.   Komisija gali kviesti grupės darbe ad hoc dalyvauti konkrečiu darbotvarkės klausimu kompetentingus asmenis. Kviestiniai ekspertai dalyvauja tik aptariant konkretų klausimą, dėl kurio jie buvo pakviesti.
   4.   Rengdama nuomones, grupė vieną valstybių narių atstovą gali paskirti pranešėju, kuriam pavedama parengti pranešimus.
   5.   Grupės posėdžius sušaukia Komisija; posėdžiai paprastai vyksta Komisijos patalpose. Posėdžiai vyksta mažiausiai du kartus per metus. Komisija teikia sekretoriato paslaugas. Grupės ir jos darbo grupių posėdžiuose gali dalyvauti kiti suinteresuoti Komisijos pareigūnai.
   6.   Grupės svarstymai yra susiję su Komisijos pateiktais prašymais pareikšti nuomonę arba tomis nuomonėmis, kurias grupė reiškia savo iniciatyva. Dėl jų nebalsuojama.
   7.   Visus svarbius dokumentus Komisija skelbia registre arba pateikia nuorodą iš registro į specialią interneto svetainę. Dokumentai gali būti neskelbiami, jeigu atskleidus dokumentą būtų pakenkta viešajam arba privačiajam interesui, kaip apibrėžta Europos Parlamento ir Tarybos reglamento (EB) Nr. 1049/2001 (4) 4 straipsnyje.
   8.   Grupės nariai ir jų atstovai, taip pat kviestiniai ekspertai ir stebėtojai laikosi sutartyse ir jų įgyvendinimo taisyklėse nustatytų įpareigojimų saugoti profesinę paslaptį, taip pat Komisijos saugumo taisyklių, susijusių su ES įslaptintos informacijos apsauga, kurių tekstas pateikiamas 2001 m. lapkričio 29 d. Komisijos sprendimo 2001/844/EB, EAPB, Euratomas, iš dalies keičiančio jos Darbo tvarkos taisykles (5), priede. Jeigu šių įsipareigojimų nesilaikoma, Komisija gali imtis visų tinkamų priemonių.
   6 straipsnis
   Su posėdžiais susijusios išlaidos ir finansinės pasekmės
   1.   Grupės veikloje dalyvaujantiems asmenims už jų teikiamas paslaugas neatlyginama.
   2.   Narių atstovų kelionės ir pragyvenimo išlaidas, susijusias su grupės veikla, atlygina Komisija pagal galiojančias Komisijos nuostatas. Taip pat kompensuojamos stebėtojų ir kviestinių ekspertų kelionės ir pragyvenimo išlaidos, susijusios su grupės veikla.
   3.   Tos išlaidos kompensuojamos neviršijant pagal metinę išteklių skyrimo procedūrą skirtų asignavimų.
   7 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. gegužės 31 d.

            Komisijos vardu

            Pirmininkas

         José Manuel BARROSO

      (1)  COM(2011) 144 galutinis.

      (2)  OL L 8, 2001 1 12, p. 1.

      (3)  Nariai, pageidaujantys, kad jų vardai ir pavardės nebūtų atskleisti, gali prašyti pritaikyti nuo šios taisyklės nukrypti leidžiančią nuostatą. Prašymas neatskleisti ekspertų grupės nario vardo ir pavardės laikomas pateisinamu, jei paskelbus galėtų kilti pavojus jo saugumui ar asmens neliečiamumui arba nebūtų galima tinkamai užtikrinti jo privatumo.

      (4)  OL L 145, 2001 5 31, p. 43.

      (5)  OL L 317, 2001 12 3, p. 1.


title: 2006/543/EB: 2005 m. lapkričio 8 d.  Tarybos sprendimas dėl Europos bendrijos ir Libano Respublikos susitarimo dėl oro susisiekimo paslaugų tam tikrų aspektų pasirašymo ir laikino taikymo

text:
5.8.2006

               LT

               Europos Sąjungos oficialusis leidinys

               L 215/15

         TARYBOS SPRENDIMAS
   2005 m. lapkričio 8 d.
   dėl Europos bendrijos ir Libano Respublikos susitarimo dėl oro susisiekimo paslaugų tam tikrų aspektų pasirašymo ir laikino taikymo
   (2006/543/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo Bendrijos susitarimu.

               (2)

               Komisija Bendrijos vardu vedė derybas su Libano Respublika dėl oro susisiekimo paslaugų tam tikrų aspektų laikydamasi mechanizmų ir nurodymų, pateikiamų Tarybos sprendimo, įgaliojančio Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo Bendrijos susitarimu, priede.

               (3)

               Atsižvelgiant į tai, kad Susitarimas, dėl kurio susitarė Komisija, gali būti sudarytas vėliau, jis turėtų būti pasirašytas ir laikinai taikomas,

         PRIĖMĖ ŠĮ SPRENDIMĄ:
   1 straipsnis
   Bendrijos vardu patvirtinamas Europos bendrijos ir Libano Respublikos susitarimo dėl oro susisiekimo paslaugų tam tikrų aspektų pasirašymas, atsižvelgiant į Tarybos sprendimą dėl minėto Susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį ar asmenis, kuriam (-iems) suteikiami įgaliojimai Bendrijos vardu pasirašyti Susitarimą, atsižvelgiant į tai, kad jis bus sudarytas vėliau.
   3 straipsnis
   Iki Susitarimo įsigaliojimo jis laikinai taikomas nuo pirmojo mėnesio po to, kai Šalys praneša viena kitai apie šiam tikslui skirtų procedūrų užbaigimą, pirmos dienos.
   4 straipsnis
   Tarybos pirmininkas įgaliojamas pateikti Susitarimo 8 straipsnio 2 dalyje numatytą pranešimą.

      Priimta Briuselyje, 2005 m. lapkričio 8 d.

            Tarybos vardu

            Pirmininkas

         G. BROWN

    ---documentbreak---

               5.8.2006

               LT

               Europos Sąjungos oficialusis leidinys

               L 215/17

         Europos bendrijos ir Libano Respublikos
   SUSITARIMAS
   dėl oro susisiekimo paslaugų tam tikrų aspektų
   EUROPOS BENDRIJA
   ir
   LIBANO RESPUBLIKA
   (toliau – Šalys)
   PAŽYMĖDAMOS, kad kelių Europos bendrijos valstybių narių ir Libano Respublikos sudarytuose dvišaliuose susitarimuose dėl oro susisiekimo paslaugų yra nuostatų, prieštaraujančių Bendrijos teisei,
   PAŽYMĖDAMOS, kad Europos bendrija turi išskirtinę kompetenciją dėl kelių aspektų, kurie gali būti įtraukti į Europos bendrijos valstybių narių ir trečiųjų šalių dvišalius susitarimus dėl oro susisiekimo paslaugų,
   PAŽYMĖDAMOS, kad pagal Europos bendrijos teisę Bendrijos oro vežėjai, įsisteigę valstybėje narėje, turi teisę nediskriminuojami naudotis oro maršrutais tarp Europos bendrijos valstybių narių ir trečiųjų šalių,
   ATSIŽVELGDAMOS į Europos bendrijos ir tam tikrų trečiųjų šalių susitarimus, numatančius galimybę tokių trečiųjų šalių nacionaliniams subjektams įsigyti nuosavybės teises į oro vežėjų, turinčių pagal Europos bendrijos teisę išduotas licencijas, bendroves,
   PRIPAŽINDAMOS, kad Europos bendrijos valstybių narių ir Libano Respublikos dvišalių susitarimų dėl oro susisiekimo paslaugų nuostatos, prieštaraujančios Europos bendrijos teisei, turi būti visiškai suderintos su Bendrijos teise, kad būtų sukurtas tvirtas teisinis pagrindas oro susisiekimo paslaugoms tarp Europos bendrijos ir Libano Respublikos, ir užtikrintas tokių oro susisiekimo paslaugų tęstinumas,
   PAŽYMĖDAMOS, kad Europos bendrija, dalyvaudama šiose derybose, nesiekia didinti oro eismo tarp Europos bendrijos ir Libano Respublikos bendro masto, daryti poveikį Bendrijos oro vežėjų ir Libano Respublikos oro vežėjų pusiausvyrai, arba derėtis dėl galiojančių dvišalių susitarimų dėl oro susisiekimo paslaugų nuostatų, susijusių su skrydžių teisėmis, pakeitimų,
   SUSITARĖ:
   1 straipsnis
   Bendrosios nuostatos
   1.   Šiame Susitarime „valstybės narės“ – Europos bendrijos valstybės narės.
   2.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, nacionalinius subjektus, yra suprantama kaip nuoroda į Europos bendrijos valstybių narių nacionalinius subjektus.
   3.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, oro vežėjus ar aviakompanijas, yra suprantama kaip nuoroda į tos valstybės narės paskirtus oro vežėjus ar aviakompanijas.
   2 straipsnis
   Valstybės narės paskyrimas
   1.   Šio straipsnio 2 ir 3 dalių nuostatos pakeičia II priedo a ir b punktuose išvardytų straipsnių atitinkamas nuostatas dėl atitinkamos valstybės narės oro vežėjo paskyrimo, Libano Respublikos jam suteiktų licencijų ar leidimų bei, atitinkamai, atsisakymo išduoti licencijas ar leidimus oro vežėjui, jų atšaukimo, laikino galiojimo sustabdymo ar apribojimo.
   2.   Gavusi valstybės narės paskyrimo dokumentą, Libano Respublika kuo greičiau suteikia tinkamas licencijas ir leidimus, jeigu:

               i)

               oro vežėjas yra įsisteigęs pagal Europos bendrijos steigimo sutartį paskiriančiosios valstybės narės teritorijoje ir turi galiojančią licenciją oro susisiekimui vykdyti pagal Europos bendrijos teisę;

               ii)

               už vežėjo pažymėjimo išdavimą atsakinga valstybė narė vykdo ir užtikrina veiksmingą oro vežėjo veiklos kontrolę, ir paskyrimo dokumente yra aiškiai nurodyta atitinkama aviacijos institucija; ir

               iii)

               oro vežėją tiesiogiai valdo arba jo kontrolinį akcijų paketą valdo ir toliau valdys valstybės narės ir (arba) valstybių narių nacionaliniai subjektai arba III priede išvardytos kitos valstybės ir (arba) tų valstybių nacionaliniai subjektai, ir jį nuolat veiksmingai kontroliuoja tos valstybės ir (arba) tie nacionaliniai subjektai.

         3.   Libano Respublika gali atsisakyti išduoti, atšaukti, laikinai sustabdyti ar apriboti valstybės narės paskirto vežėjo licencijas ar leidimus, jeigu:

               i)

               oro vežėjas nėra įsisteigęs pagal Europos bendrijos steigimo sutartį paskiriančiosios valstybės narės teritorijoje arba neturi galiojančios licencijos oro susisiekimui vykdyti pagal Europos bendrijos teisę;

               ii)

               už vežėjo pažymėjimo išdavimą atsakinga valstybė narė nevykdo ar neužtikrina veiksmingos oro vežėjo veiklos kontrolės, ir paskyrimo dokumente nėra aiškiai nurodyta atitinkama aviacijos institucija; ar

               iii)

               oro vežėjo tiesiogiai ar per jo kontrolinį akcijų paketą nevaldo ir veiksmingai nekontroliuoja valstybės narės ir (arba) valstybių narių nacionaliniai subjektai arba III priede išvardytos kitos valstybės ir (arba) tų valstybių nacionaliniai subjektai.

         Naudodamasi šioje dalyje nustatyta savo teise, Libano Respublika nediskriminuoja Bendrijos oro vežėjų dėl jų nacionalinės priklausomybės.
   3 straipsnis
   Su veiklos kontrole susijusios teisės
   1.   Šio straipsnio II dalies nuostatos papildo II priedo c punkte išvardytus straipsnius.
   2.   Jeigu valstybė narė paskyrė oro vežėją, kurio kontrolę vykdo ir užtikrina kita valstybė narė, Libano Respublikos teisės pagal oro vežėją paskyrusios valstybės narės ir Libano Respublikos susitarimo saugą reglamentuojančias nuostatas taikomos ir tada, kai ta kita valstybė narė priima, įgyvendina ar užtikrina saugos standartus ir išduoda tam oro vežėjui licenciją oro susisiekimui vykdyti.
   4 straipsnis
   Aviacinio kuro apmokestinimas
   1.   Šio straipsnio 2 dalies nuostatos papildo II priedo d punkte išvardytų straipsnių atitinkamas nuostatas.
   2.   Nepaisant jokių kitų priešingų nuostatų, nė viena II priedo d punkte išvardytų susitarimų nuostata nekliudo valstybėms narėms nediskriminuojant nustatyti mokesčių, rinkliavų, muitų ar mokesčių už kurą, jos teritorijoje tiekiamą naudoti Libano Respublikos paskirto oro vežėjo orlaivyje, kai toks oro vežėjas vykdo skrydžius iš vieno valstybės narės teritorijos punkto į kitą tos pačios arba kitos valstybės narės teritorijos punktą.
   5 straipsnis
   Vežimo Europos bendrijoje tarifai
   1.   Šio straipsnio 2 dalies nuostatos papildo II priedo e punkte išvardytus straipsnius.
   2.   Tarifai, kuriuos taiko oro vežėjas (-ai), Libano Respublikos paskirtas (-i) pagal I priede nurodytą susitarimą, kuriame yra II priedo e punkte nurodyta nuostata dėl vežimo vien Europos bendrijos teritorijoje, nustatomi pagal Europos bendrijos teisę.
   6 straipsnis
   Susitarimo priedai
   Šio Susitarimo priedai yra neatskiriama jo dalis.
   7 straipsnis
   Peržiūra ar keitimas
   Šalys bet kuriuo metu abipusiu susitarimu gali peržiūrėti ar iš dalies pakeisti šį Susitarimą.
   8 straipsnis
   Įsigaliojimas ir laikinas taikymas
   1.   Šis Susitarimas įsigalioja, kai Šalys raštu praneša viena kitai apie atitinkamų jų vidaus procedūrų, kurios yra būtinos šiam Susitarimui įsigalioti, užbaigimą.
   2.   Nepaisant 1 dalies, Šalys susitaria laikinai taikyti šį Susitarimą nuo kito mėnesio po to, kai Šalys praneša viena kitai apie šiuo tikslu būtinų procedūrų užbaigimą, pirmos dienos.
   3.   Valstybių narių ir Libano Respublikos susitarimai ir kitos priemonės, kurie šio Susitarimo pasirašymo dieną dar nėra įsigalioję ir nėra laikinai taikomi, išvardyti I priedo b punkte. Šis Susitarimas taikomas visiems tokiems susitarimams ir priemonėms, kai jie įsigalioja ar pradedami laikinai taikyti.
   9 straipsnis
   Nutraukimas
   1.   Jeigu I priede nurodytas susitarimas yra nutraukiamas, tuo pat metu netenka galios visos šio Susitarimo nuostatos, susijusios su atitinkamu I priede nurodytu susitarimu.
   2.   Jeigu yra nutraukiami visi I priede išvardyti susitarimai, tuo pat metu netenka galios šis Susitarimas.

      TAI PATVIRTINDAMI, toliau nurodyti tinkamai įgalioti atstovai pasirašė šį Susitarimą.
      Sudaryta du tūkstančiai šeštų metų liepos septintą dieną Beirute dviem egzemplioriais anglų, čekų, danų, estų, graikų, italų, ispanų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių ir arabų kalbomis.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por la República Libanesa
         Za Libanonskou republiku
         For Den Libanesiske Republik
         Für die Libanesische Republik
         Liibanoni Vabariigi nimel
         Για τη Δημοκρατία του Λιβάνου
         For the Republic of Lebanon
         Pour la République libanaise
         Per la Repubblica del Libano
         Libānas Republikas vārdā
         Libano Respublikos vardu
         A Libanoni Köztársaság részéről
         Għar-repubblika tal-Libanu
         Voor de Republiek Libanon
         W imieniu Republiki Libańskiej
         Pela República do Líbano
         Za Libanonskú republiku
         Za Republiko Libanon
         Libanonin tasavallan puolesta
         För Republiken Libanon

   I PRIEDAS
   Šio Susitarimo 1 straipsnyje nurodytų susitarimų sąrašas

               a)

               Libano Respublikos ir Europos bendrijos valstybių narių susitarimai dėl oro susisiekimo paslaugų, kurie šio Susitarimo pasirašymo dieną yra sudaryti, pasirašyti ir (arba) laikinai taikomi:

                           —

                           Austrijos Federacinės Vyriausybės ir Libano Vyriausybės susitarimas dėl oro susisiekimo paslaugų jų atitinkamose teritorijose ir už jų ribų, sudarytas 1969 m. balandžio 2 d. Beirute, su paskutiniais pakeitimais (toliau – Libano ir Austrijos susitarimas);

                           —

                           Belgijos Vyriausybės ir Libano Vyriausybės susitarimas dėl oro susisiekimo paslaugų jų atitinkamose teritorijose ir už jų ribų, sudarytas 1953 m. gruodžio 24 d. Beirute, su paskutiniais pakeitimais (toliau – Libano ir Belgijos susitarimas);

                           —

                           Kipro Respublikos Vyriausybės ir Libano Respublikos Vyriausybės susitarimas dėl oro susisiekimo paslaugų, parafuotas 1996 m. gegužės 23 d. (toliau – Libano ir Kipro susitarimas);

                           —

                           Čekijos Respublikos Vyriausybės ir Libano Respublikos Vyriausybės susitarimas dėl oro transporto, sudarytas 2003 m. rugsėjo 22 d. Beirute (toliau – Libano ir Čekijos susitarimas);

                           —

                           Danijos ir Libano susitarimas dėl oro transporto, sudarytas 1955 m. spalio 21 d. Beirute (toliau – Libano ir Danijos susitarimas);

                           —

                           Prancūzijos Respublikos Vyriausybės ir Libano Respublikos Vyriausybės susitarimo dėl oro transporto projektas, parafuotas ir pridėtas prie Prancūzijos Respublikos ir Libano Respublikos Vyriausybėms atstovaujančių delegacijų konsultacijų Suderinto protokolo, pasirašytas 1998 m. birželio 24 d. Paryžiuje (toliau – Libano ir Prancūzijos susitarimo projektas);

                           —

                           Vokietijos Federacinės Respublikos ir Libano Respublikos susitarimas dėl oro transporto, sudarytas 1961 m. kovo 15 d. Beirute, su paskutiniais pakeitimais (toliau – Libano ir Vokietijos susitarimas);

                           —

                           Vokietijos Federacinės Respublikos Vyriausybės ir Libano Respublikos Vyriausybės susitarimo dėl oro susisiekimo paslaugų projektas, parafuotas ir pridėtas prie Suderinto protokolo, pasirašyto 2002 m. sausio 16 d. Bonoje (toliau – Libano ir Vokietijos peržiūrėto susitarimo projektas);

                           —

                           Graikijos Karalystės Vyriausybės ir Libano Respublikos Vyriausybės susitarimas dėl oro susisiekimo paslaugų nustatymo jų atitinkamose teritorijose, sudarytas 1948 m. rugsėjo 6 d. Beirute (toliau – Libano ir Graikijos susitarimas);

                           —

                           Vengrijos Liaudies Respublikos Vyriausybės ir Libano Respublikos Vyriausybės susitarimas dėl civilinio oro transporto, sudarytas 1966 m. sausio 15 d. Beirute (toliau – Libano ir Vengrijos susitarimas);

                           —

                           Italijos Vyriausybės ir Libano Respublikos Vyriausybės susitarimas dėl oro transporto, sudarytas 1949 m. sausio 24 d. Beirute, su paskutiniais pakeitimais (toliau – Libano ir Italijos susitarimas);

                           —

                           Libano Respublikos Vyriausybės ir Liuksemburgo Didžiosios Hercogystės Vyriausybės susitarimas dėl oro susisiekimo paslaugų, parafuotas ir pateikiamas Konfidencialaus susitarimo memorandumo B priede, pasirašytas 1998 m. spalio 23 d. Beirute (toliau – Libano ir Liuksemburgo susitarimo projektas);

                           —

                           Maltos Vyriausybės ir Libano Respublikos Vyriausybės susitarimo dėl oro susisiekimo paslaugų projektas, parafuotas ir pateikiamas Suderinto protokolo B priede, pasirašytas 1999 m. balandžio 30 d. Beirute (toliau – Libano ir Maltos susitarimo projektas);

                           —

                           Nyderlandų Karalystės ir Libano Respublikos susitarimas dėl oro transporto, sudarytas 1949 m. rugsėjo 20 d. Beirute (toliau – Libano ir Nyderlandų susitarimas);

                           —

                           Lenkijos Liaudies Respublikos Vyriausybės ir Libano Respublikos Vyriausybės susitarimas dėl oro susisiekimo paslaugų, sudarytas 1966 m. balandžio 25 d. Beirute (toliau – Libano ir Lenkijos susitarimas);

                           —

                           Švedijos ir Libano susitarimas dėl oro transporto, sudarytas 1953 m. kovo 23 d. Beirute (toliau – Libano ir Švedijos susitarimas);

                           —

                           Jungtinės Didžiosios Britanijos ir Šiaurės Airijos Karalystės Vyriausybės ir Libano Respublikos Vyriausybės susitarimas dėl oro susisiekimo paslaugų jų atitinkamose teritorijose ir už jų ribų, sudarytas 1951 m. rugpjūčio 15 d. Beirute, su paskutiniais pakeitimais (toliau – Libano ir Jungtinės Karalystės susitarimas);

               b)

               Parafuoti ar pasirašyti Libano Respublikos ir Europos bendrijos valstybių narių susitarimai ir kitos priemonės dėl oro susisiekimo paslaugų, kurie šio Susitarimo pasirašymo dieną dar nėra įsigalioję ir nėra laikinai taikomi:

                           —

                           Ispanijos Karalystės ir Libano Respublikos susitarimo dėl oro transporto projektas, parafuotas 1997 m. rugpjūčio 21 d. Madride (toliau – Libano ir Ispanijos susitarimas).

         II PRIEDAS
   Šio Susitarimo I priede išvardytų ir 2–5 straipsniuose nurodytų susitarimų straipsnių sąrašas

               a)

               Valstybės narės paskyrimas:

                           —

                           Libano ir Austrijos susitarimo 3 straipsnis;

                           —

                           Libano ir Belgijos susitarimo 3 straipsnis;

                           —

                           Libano ir Kipro susitarimo projekto 4 straipsnis;

                           —

                           Libano ir Čekijos susitarimo 3 straipsnis;

                           —

                           Libano ir Prancūzijos susitarimo projekto 3 straipsnis;

                           —

                           Libano ir Vokietijos susitarimo 3 straipsnis;

                           —

                           Libano ir Vengrijos susitarimo 3 straipsnis;

                           —

                           Libano ir Liuksemburgo susitarimo projekto 3 straipsnis;

                           —

                           Libano ir Maltos susitarimo projekto 6 straipsnis;

                           —

                           Libano ir Lenkijos susitarimo 3 straipsnis;

                           —

                           Libano ir Ispanijos susitarimo projekto 3 straipsnis;

                           —

                           Libano ir Jungtinės Karalystės susitarimo 4 straipsnis.

               b)

               Atsisakymas išduoti licencijas ar leidimus, jų atšaukimas, laikinas galiojimo sustabdymas arba apribojimas:

                           —

                           Libano ir Austrijos susitarimo 4 straipsnis;

                           —

                           Libano ir Belgijos susitarimo 3 straipsnis;

                           —

                           Libano ir Kipro susitarimo projekto 5 straipsnis;

                           —

                           Libano ir Čekijos susitarimo 4 straipsnis;

                           —

                           Libano ir Danijos susitarimo 5 straipsnis;

                           —

                           Libano ir Prancūzijos susitarimo projekto 4 straipsnis;

                           —

                           Libano ir Vokietijos susitarimo 4 straipsnis;

                           —

                           Libano ir Graikijos susitarimo 6 straipsnis;

                           —

                           Libano ir Vengrijos susitarimo 4 straipsnis;

                           —

                           Libano ir Italijos susitarimo 6 straipsnis;

                           —

                           Libano ir Liuksemburgo susitarimo projekto 4 straipsnis;

                           —

                           Libano ir Maltos susitarimo projekto 7 straipsnis;

                           —

                           Libano ir Nyderlandų susitarimo 6 straipsnis;

                           —

                           Libano ir Lenkijos susitarimo 3 straipsnis;

                           —

                           Libano ir Ispanijos susitarimo projekto 4 straipsnis;

                           —

                           Libano ir Švedijos susitarimo 5 straipsnis;

                           —

                           Libano ir Jungtinės Karalystės susitarimo 4 straipsnis.

               c)

               Veiklos kontrolė:

                           —

                           Libano ir Austrijos susitarimo 7a straipsnis;

                           —

                           Libano ir Čekijos susitarimo 7 straipsnis;

                           —

                           Libano ir Prancūzijos susitarimo projekto 8 straipsnis;

                           —

                           Libano ir Liuksemburgo susitarimo projekto 7 straipsnis;

                           —

                           Libano ir Vokietijos peržiūrėto susitarimo projekto 6 straipsnis.

               d)

               Aviacinio kuro apmokestinimas:

                           —

                           Libano ir Austrijos susitarimo 5 straipsnis;

                           —

                           Libano ir Belgijos susitarimo 4 straipsnis;

                           —

                           Libano ir Kipro susitarimo projekto 7 straipsnis;

                           —

                           Libano ir Čekijos susitarimo 8 straipsnis;

                           —

                           Libano ir Danijos susitarimo 9 straipsnis;

                           —

                           Libano ir Prancūzijos susitarimo projekto 10 straipsnis;

                           —

                           Libano ir Vokietijos susitarimo 6 straipsnis;

                           —

                           Libano ir Vokietijos peržiūrėto susitarimo projekto 10 straipsnis;

                           —

                           Libano ir Graikijos susitarimo 3 straipsnis;

                           —

                           Libano ir Vengrijos susitarimo 14 straipsnis;

                           —

                           Libano ir Italijos susitarimo 3 straipsnis;

                           —

                           Libano ir Liuksemburgo susitarimo projekto 8 straipsnis;

                           —

                           Libano ir Maltos susitarimo projekto 9 straipsnis;

                           —

                           Libano ir Lenkijos susitarimo 6 straipsnis;

                           —

                           Libano ir Ispanijos susitarimo projekto 5 straipsnis;

                           —

                           Libano ir Švedijos susitarimo 9 straipsnis;

                           —

                           Libano ir Jungtinės Karalystės susitarimo 5 straipsnis.

               e)

               Vežimo Europos bendrijoje tarifai:

                           —

                           Libano ir Austrijos susitarimo 9 straipsnis;

                           —

                           Libano ir Belgijos susitarimo 7 straipsnis;

                           —

                           Libano ir Kipro susitarimo projekto 16 straipsnis;

                           —

                           Libano ir Čekijos susitarimo 12 straipsnis;

                           —

                           Libano ir Danijos susitarimo 7 straipsnis;

                           —

                           Libano ir Prancūzijos susitarimo projekto 14 straipsnis;

                           —

                           Libano ir Vokietijos susitarimo 9 straipsnis;

                           —

                           Libano ir Vokietijos peržiūrėto susitarimo projekto 14 straipsnis;

                           —

                           Libano ir Vengrijos susitarimo 7 straipsnis;

                           —

                           Libano ir Liuksemburgo susitarimo projekto 13 straipsnis;

                           —

                           Libano ir Maltos susitarimo projekto 14 straipsnis;

                           —

                           Libano ir Lenkijos susitarimo 10 straipsnis;

                           —

                           Libano ir Ispanijos susitarimo projekto 7 straipsnis;

                           —

                           Libano ir Švedijos susitarimo 7 straipsnis;

                           —

                           Libano ir Jungtinės Karalystės susitarimo 7 straipsnis.

         III PRIEDAS
   Šio Susitarimo 2 straipsnyje nurodytų kitų valstybių sąrašas

               a)

               Islandijos Respublika (pagal Europos ekonominės erdvės susitarimą);

               b)

               Lichtenšteino Kunigaikštystė (pagal Europos ekonominės erdvės susitarimą);

               c)

               Norvegijos Karalystė (pagal Europos ekonominės erdvės susitarimą);

               d)

               Šveicarijos Konfederacija (pagal Europos bendrijos ir Šveicarijos Konfederacijos susitarimą dėl oro transporto).


title: 2002 m. gruodžio 19 d. Tarybos Sprendimas dėl Europos bendrijos ir Kanados susitarimo pasikeičiant raštais sudarymo pagal Visuotinio susitarimo dėl tarifų ir prekybos (GATT) XXVIII straipsnį dėl lengvatų javams, numatytų EB CXL priede, pridėtame prie 1994 m. GATT, pakeitimo

text:
Svarbus teisinis pranešimas

|

32003D0253(01)

Oficialusis leidinys L 095 , 11/04/2003 p. 0036 - 0037

		Tarybos Sprendimas2002 m. gruodžio 19 d.dėl Europos bendrijos ir Kanados susitarimo pasikeičiant raštais sudarymo pagal Visuotinio susitarimo dėl tarifų ir prekybos (GATT) XXVIII straipsnį dėl lengvatų javams, numatytų EB CXL priede, pridėtame prie 1994 m. GATT, pakeitimo(2003/253/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį ir ypač į jos 133 straipsnį, susijusį su 300 straipsnio 2 dalies pirmo papunkčio pirmuoju sakiniu,atsižvelgdama į Komisijos pasiūlymą,kadangi:(1) 2002 m. liepos 26 d. Taryba įgaliojo Komisiją pradėti derybas pagal 1994 m. GATT XXVIII straipsnį, siekiant pakeisti tam tikras lengvatas javams. Atitinkamai, 2002 m. liepos 26 d. Europos bendrija pranešė PPO apie savo ketinimą pakeisti tam tikras lengvatas, numatytas EB CXL priede.(2) Derybas vedė Komisija, konsultuodamasi su komitetu, įsteigtu pagal Sutarties 133 straipsnį ir Tarybos išleistas derybines direktyvas.(3) Komisija pasiekė susitarimą pasikeičiant raštais su Kanada, PPO nare, turinčia pakankamai rimtą tiekimo interesą.(4) Todėl reikėtų patvirtinti Europos bendrijos ir Kanados susitarimą pasikeičiant raštais.(5) Tam, kad susitarimą būtų galima taikyti nuo 2003 m. sausio 1 d. ir laukiant 1992 m. birželio 30 d. Tarybos reglamento (EEB) Nr. 1766/92 dėl bendro grūdų rinkos organizavimo [1] pakeitimo, reikėtų suteikti Komisijai įgaliojimus priimti to reglamento laikinas nukrypti leidžiančias nuostatas.(6) Reikėtų priimti priemones būtinas įgyvendinti šį sprendimą pagal 1999 m. birželio 28 d. Tarybos sprendimą 1999/468/EB dėl Komisijos naudojimosi jai suteiktais įgyvendinimo įgaliojimais tvarkos nustatymo [2].NUSPRENDĖ:1 straipsnisEuropos bendrijos ir Kanados susitarimas pasikeičiant raštais pagal 1994 m. GATT XXVIII straipsnį dėl lengvatų javams, numatytų EB CXL priede, pridedamame prie 1994 m. GATT, pakeitimo patvirtinamas Bendrijos vardu.Susitarimo tekstas pridedamas prie šio sprendimo.2 straipsnisTam, kad šį susitarimą būtų galima taikyti nuo 2003 m. sausio 1 d., Komisija gali nukrypti nuo Reglamento (EEB) Nr. 1766/92 šio sprendimo 3 straipsnio 2 dalyje numatyta tvarka tol, kol bus padarytas to reglamento pakeitimas, bet ne vėliau kaip 2003 m. birželio 30 d.3 straipsnis1. Komisijai padeda Javų vadybos komitetas, įsteigtas pagal Reglamento (EEB) Nr. 1766/92 23 straipsnį.2. Kai nuoroda daroma į šią pastraipą, taikomi Sprendimo 1999/468/EB 4 ir 7 straipsniai.Laikotarpis, nustatytas Sprendimo 1999/468/EB 4 straipsnio 3 dalyje, nustatomas vienam mėnesiui.3. Komitetas priima savo darbo reglamentą.4 straipsnisTarybos pirmininkas yra įgaliotas paskirti asmenį, kuriam suteikiami įgaliojimai pasirašyti šį susitarimą, saistantį Bendriją.Priimta Briuselyje, 2002 m. gruodžio 19 d.Tarybos varduPirmininkasM. Fischer Boel[1] OL L 181, 1992 7 1, p. 21. Reglamentas su paskutiniais pakeitimais, padarytais Reglamentu (EB) Nr. 1666/2000 (OL L 193, 2000 7 29, p. 1).[2] OL L 184, 1999 7 17, p. 23.--------------------------------------------------


title: 2017 m. liepos 11 d. Tarybos sprendimas (ES) 2017/1248 dėl Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo sudarymo Europos Sąjungos vardu, kiek tai susiję su nuostatomis dėl vienodo požiūrio į kitos Šalies teritorijoje teisėtai dirbančius trečiųjų šalių piliečius

text:
12.7.2017

               LT

               Europos Sąjungos oficialusis leidinys

               L 181/4

         TARYBOS SPRENDIMAS (ES) 2017/1248
   2017 m. liepos 11 d.
   dėl Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo sudarymo Europos Sąjungos vardu, kiek tai susiję su nuostatomis dėl vienodo požiūrio į kitos Šalies teritorijoje teisėtai dirbančius trečiųjų šalių piliečius
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 79 straipsnio 2 dalies b punktą, kartu su 218 straipsnio 6 dalies a punktu ir 218 straipsnio 8 dalies pirma pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               2007 m. sausio 22 d. Taryba įgaliojo Komisiją pradėti derybas su Ukraina dėl naujo Europos Sąjungos ir Ukrainos susitarimo, kuris pakeistų Partnerystės ir bendradarbiavimo susitarimą (2), sudarymo;

               (2)

               tos derybos dėl Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo buvo sėkmingai baigtos ir Europos Sąjungos bei jos valstybių narių ir Ukrainos asociacijos susitarimas (toliau – Susitarimas) buvo parafuotas 2012 m.;

               (3)

               vadovaujantis Tarybos sprendimu 2014/295/ES (3), Tarybos sprendimu 2014/668/ES (4) ir Tarybos sprendimu 2014/670/Euratomas (5) Susitarimas buvo pasirašytas 2014 m. kovo 21 d. Briuselyje ir 2014 m. birželio 27 d. Briuselyje su sąlyga, kad jis bus sudarytas vėliau;

               (4)

               šis sprendimas apima tik Susitarimo 17 straipsnį, kuriame nustatyti specialūs įsipareigojimai, susiję su vienodu požiūriu į kitos Šalies teritorijoje teisėtai dirbančius trečiųjų šalių piliečius, ir kuris patenka į Sutarties dėl Europos Sąjungos veikimo trečiosios dalies V antraštinės dalies taikymo sritį. Tų nuostatų paskirtis ir turinys skiriasi nuo kitų Susitarimo nuostatų, kuriomis steigiama šalių asociacija, paskirties ir turinio. Lygiagrečiai su šiuo sprendimu bus priimtas atskiras sprendimas dėl kitų Susitarimo nuostatų;

               (5)

               pagal Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius šios valstybės narės nedalyvauja priimant šį sprendimą ir jis nėra joms privalomas ar taikomas;

               (6)

               pagal Protokolo Nr. 22 dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas;

               (7)

               Susitarimu neturėtų būti perduodamos teisės ar nustatomos prievolės, kuriomis būtų galima tiesiogiai remtis Sąjungos ar valstybių narių teismuose;

               (8)

               Susitarimas turėtų būti patvirtintas Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimas (toliau – Susitarimas), kartu su jo priedais ir protokolais, kiek tai susiję su jo 17 straipsniu (6).
   2 straipsnis
   Tarybos pirmininkas Sąjungos vardu pateikia pranešimą, kaip nustatyta Susitarimo 486 straipsnio 2 dalyje, ir taip išreiškia Sąjungos sutikimą laikytis Susitarimo (7).
   3 straipsnis
   Susitarimu neperduodamos teisės ar nenustatomos prievolės, kuriomis būtų galima tiesiogiai remtis Sąjungos ar valstybių narių teismuose.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. liepos 11 d.

            Tarybos vardu

            Pirmininkas

         T. TÕNISTE

      (1)  2014 m. rugsėjo 16 d. sutikimas (dar nepaskelbta Oficialiajame leidinyje).

      (2)  Europos Bendrijų bei jų valstybių narių ir Ukrainos partnerystės ir bendradarbiavimo susitarimas (OL L 49, 1998 2 19, p. 3).

      (3)  2014 m. kovo 17 d. Tarybos sprendimas 2014/295/ES dėl Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimo pasirašymo Europos Sąjungos vardu ir laikino taikymo, kiek tai susiję su jo preambule, 1 straipsniu ir I, II ir VII antraštinėmis dalimis (OL L 161, 2014 5 29, p. 1).

      (4)  2014 m. birželio 23 d. Tarybos sprendimas 2014/668/ES dėl Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo pasirašymo Europos Sąjungos vardu ir laikino taikymo, kiek tai susiję su jo III antraštine dalimi (išskyrus nuostatas dėl vienodo požiūrio į kitos Šalies teritorijoje teisėtai dirbančius trečiųjų šalių piliečius), IV, V, VI bei VII antraštinėmis dalimis ir susijusiais priedais bei protokolais (OL L 278, 2014 9 20, p. 1).

      (5)  2014 m. birželio 23 d. Tarybos sprendimas 2014/670/Euratomas, kuriuo pritariama, kad Europos Komisija Europos atominės energijos bendrijos vardu sudarytų Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimą (OL L 278, 2014 9 20, p. 8).

      (6)  Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo tekstas buvo paskelbtas OL L 161, 2014 5 29, p. 3.

      (7)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2015 m. gruodžio 10 d. Tarybos sprendimas (ES) 2015/2354, kuriuo tam tikros valstybės narės įgaliojamos priimti dėl Europos Sąjungos interesų Seišelių prisijungimą prie 1980 m. Hagos konvencijos dėl tarptautinio vaikų grobimo civilinių aspektų

text:
17.12.2015

               LT

               Europos Sąjungos oficialusis leidinys

               L 331/11

         TARYBOS SPRENDIMAS (ES) 2015/2354
   2015 m. gruodžio 10 d.
   kuriuo tam tikros valstybės narės įgaliojamos priimti dėl Europos Sąjungos interesų Seišelių prisijungimą prie 1980 m. Hagos konvencijos dėl tarptautinio vaikų grobimo civilinių aspektų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 81 straipsnio 3 dalį kartu su 218 straipsniu,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos Sąjunga yra nusistačiusi kaip vieną iš savo tikslų skatinti vaiko teisių apsaugą, kaip nurodyta Europos Sąjungos sutarties 3 straipsnyje. Priemonės, skirtos vaikams apsaugoti nuo neteisėto išvežimo ar laikymo, yra esminė tos politikos dalis;

               (2)

               Taryba yra priėmusi Reglamentą (EB) Nr. 2201/2003 (2) (Reglamentas „Briuselis IIa“), kuriuo siekiama apsaugoti vaikus nuo žalingų padarinių, kuriuos sukelia neteisėtas išvežimas ar laikymas, nustatyti tvarką, kuri užtikrintų greitą jų sugrąžinimą į valstybę, kurioje jie nuolat gyvena, taip pat užtikrinti teisės matytis su vaiku ir globos teisių apsaugą;

               (3)

               Reglamentu (EB) Nr. 2201/2003 papildoma ir sustiprinama 1980 m. spalio 25 d. Hagos konvencija dėl tarptautinio vaikų grobimo civilinių aspektų (toliau – 1980 m. Hagos konvencija), kuria tarptautiniu lygmeniu nustatoma susitariančiųjų valstybių ir centrinių įstaigų įsipareigojimų ir bendradarbiavimo sistema ir siekiama užtikrinti greitą neteisėtai išvežtų ar laikomų vaikų grąžinimą;

               (4)

               visos Sąjungos valstybės narės yra 1980 m. Hagos konvencijos šalys;

               (5)

               Sąjunga ragina trečiąsias valstybes prisijungti prie 1980 m. Hagos konvencijos ir remia tinkamą 1980 m. Hagos konvencijos taikymą, inter alia, kartu su valstybėmis narėmis dalyvaudama specialiųjų komisijų, kurias reguliariai organizuoja Hagos tarptautinės privatinės teisės konferencija, veikloje;

               (6)

               opiais tarptautinio vaikų grobimo atvejais geriausiu sprendimu galėtų būti bendri teisinio reglamentavimo pagrindai, taikomi Sąjungos valstybių narių ir trečiųjų valstybių santykiams;

               (7)

               1980 m. Hagos konvencijoje nustatyta, kad ji taikoma tik santykiams tarp prisijungiančios valstybės ir tų susitariančiųjų valstybių, kurios pareiškė, kad priima jos prisijungimą;

               (8)

               pagal 1980 m. Hagos konvenciją ekonominės integracijos regioninėms organizacijoms, pavyzdžiui, Sąjungai, neleidžiama tapti jos šalimi. Todėl Sąjunga negali nei prisijungti prie konvencijos, nei deponuoti savo pareiškimo dėl prisijungiančiosios valstybės priėmimo;

               (9)

               remiantis Europos Sąjungos Teisingumo Teismo nuomone 1/13, pareiškimai dėl priėmimo pagal 1980 m. Hagos konvenciją priklauso išimtinei Sąjungos išorės kompetencijai;

               (10)

               2008 m. gegužės 27 d. Seišeliai deponavo prisijungimo prie 1980 m. Hagos konvencijos dokumentą. 1980 m. Hagos konvencija Seišelių atžvilgiu įsigaliojo 2008 m. rugpjūčio 1 d.;

               (11)

               kelios valstybės narės jau priėmė Seišelių prisijungimą prie 1980 m. Hagos konvencijos. Atlikus padėties Seišeliuose įvertinimą buvo padaryta išvada, kad tos valstybės narės, kurios dar nepriėmė Seišelių prisijungimo, gali dėl Sąjungos interesų priimti Seišelių prisijungimą pagal 1980 m. Hagos konvencijos sąlygas;

               (12)

               todėl valstybės narės, kurios dar nepriėmė Seišelių prisijungimo, turėtų būti įgaliojamos deponuoti pareiškimus dėl Seišelių prisijungimo priėmimo dėl Sąjungos interesų laikantis šiame sprendime išdėstytų sąlygų. Belgijos Karalystė, Čekijos Respublika, Vokietijos Federacinė Respublika, Estijos Respublika, Airija, Graikijos Respublika, Ispanijos Karalystė, Prancūzijos Respublika, Italijos Respublika, Kipro Respublika, Latvijos Respublika, Lietuvos Respublika, Liuksemburgo Didžioji Hercogystė, Vengrija, Malta, Lenkijos Respublika, Slovėnijos Respublika, Slovakijos Respublika, Suomijos Respublika ir Švedijos Karalystė, kurios jau priėmė Seišelių prisijungimą prie 1980 m. Hagos konvencijos, neturėtų deponuoti naujų pareiškimų dėl priėmimo, kadangi esami pareiškimai tebegalioja pagal tarptautinę viešąją teisę;

               (13)

               Jungtinei Karalystei ir Airijai Reglamentas (EB) Nr. 2201/2003 yra privalomas ir jos dalyvauja priimant ir taikant šį sprendimą;

               (14)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   1.   Valstybės narės, kurios dar to nepadarė, įgaliojamos dėl Sąjungos interesų priimti Seišelių prisijungimą prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų (toliau – 1980 m. Hagos konvencija).
   2.   1 dalyje nurodytos valstybės narės ne vėliau kaip 2016 m. gruodžio 11 d. deponuoja pareiškimą dėl Seišelių prisijungimo priėmimo prie 1980 m. Hagos konvencijos priėmimo dėl Sąjungos interesų, išdėstytą taip:

      „[Visas VALSTYBĖS NARĖS pavadinimas] pareiškia, kad priima Seišelių prisijungimą prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų, vadovaujantis Tarybos sprendimu (ES) 2015/2354“.

   3.   Kiekviena valstybė narė informuoja Tarybą ir Komisiją apie jos pareiškimą dėl Seišelių prisijungimo priėmimo ir perduoda Komisijai pareiškimo tekstą per du mėnesius nuo jo deponavimo.
   2 straipsnis
   Tos valstybės narės, kurios pareiškimus dėl Seišelių prisijungimo prie 1980 m. Hagos konvencijos priėmimo deponavo iki šio sprendimo priėmimo datos, naujų pareiškimų neteikia.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   4 straipsnis
   Šis sprendimas skirtas visoms valstybėms narėms, išskyrus Belgijos Karalystę, Čekijos Respubliką, Danijos Karalystę, Vokietijos Federacinę Respubliką, Estijos Respubliką, Airiją, Graikijos Respubliką, Ispanijos Karalystę, Prancūzijos Respubliką, Italijos Respubliką, Kipro Respubliką, Latvijos Respubliką, Lietuvos Respubliką, Liuksemburgo Didžiąją Hercogystę, Vengriją, Maltą, Lenkijos Respubliką, Slovėnijos Respubliką, Slovakijos Respubliką, Suomijos Respubliką ir Švedijos Karalystę.

      Priimta Briuselyje 2015 m. gruodžio 10 d.

            Tarybos vardu

            Pirmininkas

         F. BAUSCH

      (1)  2015 m. vasario 11 d. nuomonė (dar nepaskelbta Oficialiajame leidinyje).

      (2)  2003 m. lapkričio 27 d. Tarybos reglamentas (EB) Nr. 2201/2003 dėl jurisdikcijos ir teismo sprendimų, susijusių su santuoka ir tėvų pareigomis, pripažinimo bei vykdymo, panaikinantis Reglamentą (EB) Nr. 1347/2000 (OL L 338, 2003 12 23, p. 1).


title: 2014 m. liepos 9 d. Tarybos sprendimas 2014/447/BUSP, kuriuo iš dalies keičiamas Tarybos sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS)

text:
10.7.2014

               LT

               Europos Sąjungos oficialusis leidinys

               L 201/28

         TARYBOS SPRENDIMAS 2014/447/BUSP
   2014 m. liepos 9 d.
   kuriuo iš dalies keičiamas Tarybos sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. liepos 3 d. Taryba priėmė Sprendimą 2013/354/BUSP (1) dėl Europos Sąjungos policijos misijos Palestinos teritorijose (EUPOL COPPS), kuriuo EUPOL COPPS veikla pratęsta nuo 2013 m. liepos 1 d. Tas sprendimas nustoja galioti 2014 m. birželio 30 d. Orientacinė finansavimo suma numatyta laikotarpiui nuo 2013 m. liepos 1 d. iki 2014 m. birželio 30 d.;

               (2)

               EUPOL COPPS turėtų būti pratęsta papildomam 12 mėnesių laikotarpiui iki 2015 m. birželio 30 d.;

               (3)

               Sprendimas 2013/354/BUSP turėtų būti iš dalies pakeistas, kad laikotarpis, kuriam numatyta orientacinė finansavimo suma, būtų pratęstas atitinkamai;

               (4)

               EUPOL COPPS bus vykdoma aplinkybėmis, kurios gali pablogėti ir galėtų kliudyti pasiekti Sutarties (toliau – ES sutartis) 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Tarybos sprendimas 2013/354/BUSP iš dalies keičiamas taip:

               1.

               2 straipsnis pakeičiamas taip:
               „2 straipsnis
               Misijos tikslas
               EUPOL COPPS prisideda prie veiksmingų ir tvarių viešosios tvarkos palaikymo ir apskritai baudžiamosios teisės pajėgumų priemonių, priskiriamų Palestinos politinei atsakomybei, kūrimo vadovaujantis geriausiais tarptautiniais standartais, derinant su Sąjungos institucijų stiprinimo programomis, taip pat kitomis tarptautinėmis pastangomis platesniame saugumo sektoriaus ir baudžiamosios teisės reformos kontekste.
               Šiuo tikslu EUPOL COPPS:

                           —

                           padeda Palestinos civilinei policijai (toliau – PCP) laikantis saugumo sektoriaus strategijos įgyvendinti PCP strateginį planą, konsultuodama ir mokydama ją, ypač vyresniuosius pareigūnus apygardų, centrinės būstinės bei ministrų lygiais;

                           —

                           padeda baudžiamosios teisės institucijoms ir Palestinos advokatų asociacijai įgyvendinti teisingumo sektoriaus strategiją ir įvairius su ja susijusius institucijų planus, konsultuodama ir mokydama jas, be kita ko, ministrų lygiu;

                           —

                           prireikus su EUPOL COPPS susijusiose srityse ir remiant jos tikslus koordinuoja Sąjungos, valstybių narių ir trečiųjų valstybių su PCP bei baudžiamąja teise susijusią teikiamą pagalbą ir įgyvendinamus projektus, sudaro palankesnes sąlygas jiems įgyvendinti ir teikia apie juos konsultacijas, taip pat nustato ir įgyvendina atitinkamus savo projektus.“;

               2.

               11 straipsnio 5 dalis pakeičiama taip:
               „5.   Misijos vadovas užtikrina ES įslaptintos informacijos apsaugą pagal Tarybos sprendimą 2013/488/ES (2).

                  (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).“;"

               3.

               įterpiamas šis straipsnis:
               „11a straipsnis
               Teisinės nuostatos
               EUPOL COPPS turi teisę pirkti paslaugas ir prekes, sudaryti sutartis ir administracinius susitarimus, įdarbinti darbuotojus, turėti banko sąskaitas, įsigyti turtą ir juo disponuoti, vykdyti savo įsipareigojimus ir būti teismo proceso šalimi, kai to reikia šiam sprendimui įgyvendinti.“;

               4.

               12 straipsnis pakeičiamas taip:
               „12 straipsnis
               Finansinės nuostatos
               1.   Orientacinė finansavimo suma, skirta su EUPOL COPPS susijusioms išlaidoms laikotarpiu nuo 2013 m. liepos 1 d. iki 2014 m. birželio 30 d. padengti, yra 9 570 000 EUR.
               Orientacinė finansavimo suma, skirta su EUPOL COPPS susijusioms išlaidoms laikotarpiu nuo 2014 m. liepos 1 d. iki 2015 m. birželio 30 padengti, yra 9 820 000 EUR.
               2.   Visos išlaidos tvarkomos pagal Europos Sąjungos bendrajam biudžetui taikomas procedūras ir taisykles. Konkursuose dėl sutarčių sudarymo leidžiama dalyvauti trečiųjų valstybių subjektams. Komisijai pritarus, EUPOL COPPS gali sudaryti techninius susitarimus su valstybėmis narėmis, priimančiosiomis šalimis, dalyvaujančiomis trečiosiomis valstybėmis ir kitais tarptautiniais subjektais dėl įrangos, paslaugų ir patalpų teikimo EUPOL COPPS.
               3.   EUPOL COPPS yra atsakinga už biudžeto įvykdymą. Šiuo tikslu EUPOL COPPS pasirašo susitarimą su Komisija.
               4.   Nuo 2014 m. liepos 1 d. EUPOL COPPS atsako už bet kokius reikalavimus ir įsipareigojimus, atsirandančius vykdant įgaliojimus, išskyrus reikalavimus, susijusius su misijos vadovo sunkiu nusižengimu, už kurį atsako pats vadovas.
               5.   Finansinių nuostatų įgyvendinimas nedaro poveikio EUPOL COPPS pavaldumo tvarkai, numatytai 4, 5 ir 6 straipsniuose, ir veiklos reikalavimams, įskaitant įrangos suderinamumą ir misijos grupių sąveiką.
               6.   Išlaidos laikomos atitinkančiomis reikalavimus 2014 m. liepos 9 d.“

               5.

               13 straipsnio 1 ir 2 dalyse formuluotė „Sprendimu 2011/292/ES“ pakeičiama formuluote „Sprendimu 2013/488/ES“.

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2014 m. liepos 1 d.

      Priimta Briuselyje 2014 m. liepos 9 d.

            Tarybos vardu

            Pirmininkas

         S. GOZI

      (1)  2013 m. liepos 3 d. Tarybos sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 185, 2013 7 4, p. 12).


title: 2015 m. lapkričio 10 d. Tarybos sprendimas (ES) 2015/2027, kuriuo skiriamas Regionų komiteto Švedijai atstovaujantis pakaitinis narys

text:
13.11.2015

               LT

               Europos Sąjungos oficialusis leidinys

               L 297/6

         TARYBOS SPRENDIMAS (ES) 2015/2027
   2015 m. lapkričio 10 d.
   kuriuo skiriamas Regionų komiteto Švedijai atstovaujantis pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Švedijos Vyriausybės pasiūlymą,
   kadangi:

               (1)

               2015 m. sausio 26 d., vasario 5 d. ir birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Rolf SÄLLRYD kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitine nare skiriama:

               —

               Birgitta SACRÉDEUS, Ledamot i regionfullmäktige, Dalarnas läns landsting.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. lapkričio 10 d.

            Tarybos vardu

            Pirmininkas

         P. GRAMEGNA

      (1)  OL L 20, 2015 1 27, p. 42.

      (2)  OL L 31, 2015 2 7, p. 25.

      (3)  OL L 159, 2015 6 25, p. 70.


title: Europos centrinio banko sprendimas 2000 m. lapkričio 10 d. dėl Europos centrinio banko tam tikrų teisės aktų ir dokumentų skelbimo (ECB/2000/12)

text:
Svarbus teisinis pranešimas

|

32001D0150

Oficialusis leidinys L 055 , 24/02/2001 p. 0068 - 0068

		Europos centrinio banko sprendimas2000 m. lapkričio 10 d.dėl Europos centrinio banko tam tikrų teisės aktų ir dokumentų skelbimo(ECB/2000/12)(2001/150/EB)EUROPOS CENTRINIO BANKO VALDANČIOJI TARYBA,atsižvelgdama į Europos centrinių bankų sistemos ir Europos centrinio banko statutą (toliau — statutas), ypač į jo 10.4, 34.1 ir 34.2 straipsnius,pasikonsultavusi su Europos centrinio banko (ECB) bendrąja taryba,kadangi:(1) ECB skiria daug dėmesio tam, kad padidintų Europos centrinių bankų sistemos (ECBS) reguliavimo sistemos skaidrumą. Laikantis tokio požiūrio, ECB priimti teisės aktai ir dokumentai turėtų būti prieinami plačiajai visuomenei jos supratimui didinti, net jei ir Europos bendrijos steigimo sutartis arba statutas neįpareigoja to daryti,(2) Skaidrumas gali būti pasiektas skelbiant ECB aktus ir dokumentus Europos Bendrijų oficialiajame leidinyje visomis oficialiomis Bendrijos kalbomis,NUSPRENDĖ:1 straipsnisSkelbiamos 1998 m. lapkričio 3 d. Gairės ECB/1998/NP10 dėl Europos centrinių bankų sistemos ir Europos centrinio banko statuto 52 straipsnio įgyvendinimo (šio sprendimo I priedas), 1999 m. balandžio 22 d. Gairės ECB/1999/NP11 dėl teisės pereinamuoju laikotarpiu leisti nacionalinius banknotus suteikimo (šio sprendimo II priedas) ir 1998 m. gruodžio 22 d. Gairės ECB/1998/NP28 dėl Europos centrinio banko, padedant nacionaliniams centriniams bankams, surinktos atskiros statistinės informacijos konfidencialumo apsaugos bendrųjų taisyklių ir minimalių standartų (šio sprendimo III priedas); 1998 m. birželio 19 d. Sprendimas ECB/1998/NP1 dėl Europos centrinio banko išorės auditoriaus paskyrimo ir įgaliojimų trukmės (šio sprendimo IV priedas); 1998 m. gruodžio 1 d. Sprendimas ECB/1998/NP15 dėl tam tikrų Europos centrinio banko funkcijų, susijusių su vidutinės trukmės finansine parama valstybių narių mokėjimo balansams (šio sprendimo V priedas) ir 1999 m. balandžio 8 d. Rekomendacija ECB/1999/NP7 dėl išlaidų, susijusių su banknotų išleidimu, apskaitos traktavimo (šio sprendimo VI priedas).2 straipsnisŠis sprendimas skelbiamas Europos Bendrijų oficialiajame leidinyje.Priimta Frankfurte prie Maino, 2000 m. lapkričio 10 d.ECB PirmininkasWillem F. Duisenberg--------------------------------------------------


title: 2016 m. lapkričio 8 d. Tarybos sprendimas (ES) 2017/47 dėl Europos Sąjungos ir Lichtenšteino Kunigaikštystės susitarimo dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu, pasirašymo Europos Sąjungos vardu ir laikino taikymo

text:
12.1.2017

               LT

               Europos Sąjungos oficialusis leidinys

               L 7/2

         TARYBOS SPRENDIMAS (ES) 2017/47
   2016 m. lapkričio 8 d.
   dėl Europos Sąjungos ir Lichtenšteino Kunigaikštystės susitarimo dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu, pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalį ir 218 straipsnio 5 dalį,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos reglamente (ES) Nr. 515/2014 (1) numatyta, kad su Šengeno acquis įgyvendinimu, taikymu ir plėtojimu susijusios valstybės dalyvauja priemonėje pagal jos nuostatas ir, kad turi būti sudaromi jų finansinių įnašų susitarimai bei nustatomos tokiam dalyvavimui būtinos papildomos taisyklės, įskaitant nuostatas, kuriomis užtikrinama Sąjungos finansinių interesų apsauga ir Audito Rūmų audito įgaliojimai;

               (2)

               2014 m. liepos 14 d. Taryba įgaliojo Komisiją pradėti derybas su Norvegijos Karalyste, Islandijos Respublika, Šveicarijos Konfederacija ir Lichtenšteino Kunigaikštyste dėl susitarimo dėl jų dalyvavimo Vidaus saugumo fondo sienų ir vizų priemonėje 2014–2020 m. laikotarpiu tvarkos. Derybos su Lichtenšteino Kunigaikštyste buvo sėkmingai baigtos 2016 m. kovo 30 d. parafavus Susitarimą;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas. Kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija turi nuspręsti, ar jį įtrauks į savo nacionalinę teisę;

               (4)

               šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (2); todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (5)

               šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB (3); todėl Airija nedalyvauja priimant šį sprendimą ir jis nėra jai privalomas ar taikomas;

               (6)

               Susitarimas turėtų būti pasirašytas Sąjungos vardu su sąlyga, kad jis bus sudarytas vėliau;

               (7)

               pagal Susitarimo 19 straipsnio 4 dalį Susitarimas (išskyrus Susitarimo 5 straipsnį) turėtų būti taikomas laikinai nuo kitos dienos po jo pasirašymo,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Lichtenšteino Kunigaikštystės susitarimą dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu, su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Pagal Susitarimo 19 straipsnio 4 dalį Susitarimas (išskyrus jo 5 straipsnį) taikomas laikinai nuo kitos dienos po jo pasirašymo (4), kol bus baigtos jo sudarymui būtinos procedūros.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. lapkričio 8 d.

            Tarybos vardu

            Pirmininkas

         P. KAŽIMÍR

      (1)  2014 m. balandžio 16 d. Europos Parlamento ir Tarybos reglamentas (ES) Nr. 515/2014, kuriuo kaip Vidaus saugumo fondo dalis nustatoma išorės sienų ir vizų finansinės paramos priemonė ir panaikinamas Sprendimas Nr. 574/2007/EB (OL L 150, 2014 5 20, p. 143).

      (2)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (3)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (4)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2000 m. sausio 24 d. Tarybos ir komisijos Sprendimas dėl Europos ir Viduržemio jūros šalių susitarimo, įkuriančio Europos Bendrijų bei jų valstybių narių ir Maroko karalystės asociaciją, patvirtinimo

text:
Svarbus teisinis pranešimas

|

32000D0204

Oficialusis leidinys L 070 , 18/03/2000 p. 0001 - 0001

		Tarybos ir komisijos Sprendimas2000 m. sausio 24 d.dėl Europos ir Viduržemio jūros šalių susitarimo, įkuriančio Europos Bendrijų bei jų valstybių narių ir Maroko karalystės asociaciją, patvirtinimo(2000/682/EB, EAPB)EUROPOS SĄJUNGOS TARYBA,EUROPOS BENDRIJŲ KOMISIJA,atsižvelgdamos į Europos bendrijos steigimo sutartį, ypač į jos 310 straipsnį kartu su 300 straipsnio 2 dalies pirmos pastraipos antruoju sakiniu ir 300 straipsnio 3 dalies antrąja pastraipa,atsižvelgdamos į Europos anglių ir plieno bendrijos steigimo sutartį, ypač į jos 95 straipsnį,pasitarusios su Konsultaciniu komitetu, ir Tarybai vieningai sutikus,atsižvelgdamos į Europos Parlamento sutikimą [1],kadangi 1996 m. vasario 26 d. Briuselyje pasirašytas Europos ir Viduržemio jūros šalių susitarimas, įkuriantis Europos Bendrijų bei jų valstybių narių ir Maroko karalystės asociaciją, turėtų būti patvirtintas,NUSPRENDĖ:1 straipsnisEuropos ir Viduržemio jūros šalių susitarimas, įkuriantis Europos Bendrijų bei jų valstybių narių ir Maroko Karalystės asociaciją, prie šio sprendimo pridėti protokolai, taip pat prie Baigiamojo akto pridėtos deklaracijos ir raštai, kuriais pasikeista, tvirtinami Europos bendrijos ir Europos anglių ir plieno bendrijos vardu,Susitarimo, protokolų ir Baigiamojo akto tekstai pridedami prie šio sprendimo.2 straipsnis1. Bendrijos statusą Asociacijos taryboje ir Asociacijos komitete Komisijos siūlymu nustato Taryba arba, tam tikrais atvejais, Komisija, abi atsižvelgdamos į atitinkamas Europos bendrijos ir Europos anglių ir plieno bendrijos steigimo sutarčių nuostatas.2. Pagal Susitarimo 79 straipsnį Tarybos pirmininkas pirmininkauja Asociacijos tarybai ir pateikia Bendrijos poziciją. Pagal Susitarimo 82 straipsnį Tarybos pirmininko atstovas pirmininkauja Asociacijos komitetui ir pateikia Bendrijos poziciją.3 straipsnisSusitarimo 96 straipsnyje numatyto pranešimo aktą Tarybos pirmininkas deponuoja Europos bendrijos vardu. Komisijos pirmininkas šį aktą deponuoja Europos anglių ir plieno bendrijos vardu.Priimta Briuselyje, 2000 m. sausio 24 d.Komisijos varduPirmininkasR. ProdiTarybos varduPirmininkasJ. Gama[1] OL C 181, 1999 6 24, p. 15.--------------------------------------------------


title: 2015 m. gruodžio 8 d. Tarybos sprendimas (ES) 2015/2394 dėl pozicijos, kurios Europos Sąjungos vardu turi laikytis valstybės narės, dėl sprendimų dėl Eurokontrolės funkcijų ir uždavinių ir centralizuotų paslaugų, kuriuos turi priimti Eurokontrolės nuolatinė komisija

text:
18.12.2015

               LT

               Europos Sąjungos oficialusis leidinys

               L 332/136

         TARYBOS SPRENDIMAS (ES) 2015/2394
   2015 m. gruodžio 8 d.
   dėl pozicijos, kurios Europos Sąjungos vardu turi laikytis valstybės narės, dėl sprendimų dėl Eurokontrolės funkcijų ir uždavinių ir centralizuotų paslaugų, kuriuos turi priimti Eurokontrolės nuolatinė komisija
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį ir 218 straipsnio 9 dalį,
   atsižvelgdama į Europos Komisijos pasiūlymą,
   kadangi:

               (1)

               2013 m. gruodžio 4 d. Sprendimu Nr. 123 Eurokontrolės nuolatinė komisija (toliau – Nuolatinė komisija) sudarė tyrimo grupę, kuriai pavedė ištirti, kokiu būdu gali reikėti iš dalies keisti 1960 m. gruodžio 13 d. Eurokontrolės tarptautinę konvenciją dėl bendradarbiavimo oro navigacijos saugos srityje (toliau – Eurokontrolės konvencija), siekiant atspindėti besikeičiantį Europos oro eismo valdymą;

               (2)

               2015 m. spalio 19 d. tyrimo grupė pavedė Eurokontrolės agentūrai parengti Nuolatinės komisijos akto projektą, kuriame būtų nustatytos Eurokontrolės būsimos funkcijos ir uždaviniai;

               (3)

               klausimas dėl Nuolatinės komisijos sprendimo dėl Eurokontrolės funkcijų ir uždavinių projekto bus įtrauktas į 2015 m. gruodžio 8 ir 9 d. Nuolatinės komisijos posėdžio darbotvarkę;

               (4)

               jį priėmus, tas sprendimas turės teisinį poveikį. Pagal Eurokontrolės konvencijoje su pakeitimais, padarytais 1981 m. vasario 12 d. Briuselyje pasirašytu protokolu (toliau – iš dalies pakeista konvencija), nustatytą taikytiną institucinę struktūrą Nuolatinė komisija atsako už Eurokontrolės bendrosios politikos formavimą. Nustačius funkcijas ir uždavinius bus reglamentuoti Eurokontrolės veiksmai ateityje ir bus būtinai apibrėžta, kas, Eurokontrolės manymu, yra teisėta veikla. Jis bus privalomas visoms Eurokontrolės narėms, įskaitant Sąjungos valstybes nares;

               (5)

               atsižvelgiant į tai, kad Sąjungos teisės aktai taikomi svarbiose srityse, kuriose veikia Eurokontrolė, nustatytos Eurokontrolės funkcijos ir uždaviniai gali daryti poveikį Sąjungos teisės taikymui ir visų pirma Sąjungos kompetencijos vientisumui. Kai kuriais atvejais Eurokontrolės funkcija ir veikla priklauso nuo sprendimų, kurie priimami Sąjungos lygmeniu;

               (6)

               todėl svarbu užtikrinti, kad nustatytos Eurokontrolės funkcijos ir uždaviniai būtų suderinami su Sąjungos teise, visų pirma Sąjungos kompetencija, ir kad jais nebūtų daromas poveikis būsimiems Sąjungos veiksmams;

               (7)

               2015 m. gruodžio 8 ir 9 d. posėdyje Nuolatinė komisija taip pat gali priimti sprendimą dėl centralizuotų paslaugų. Šiuo metu Sąjunga neturi pakankamai informacijos, kad galėtų įvertinti tokio sprendimo, kurio galimas poveikis Eurokontrolės vykdomai veiklai ateityje gali būti žalingas Sąjungos veiksmams šioje srityje, turinį, visų pirma kiek tai susiję su Bendro Europos dangaus oro eismo valdymo tyrimais (SESAR). Todėl sprendimas šiuo klausimu turėtų būti atidėtas;

               (8)

               todėl turėtų būti nustatyta pozicija, kurios Sąjungos vardu turi būti laikomasi Nuolatinėje komisijoje,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu valstybės narės turi laikytis Eurokontrolės nuolatinėje komisijoje, dėl Eurokontrolės funkcijų ir uždavinių ir centralizuotų paslaugų, nustatyta priede.
   Valstybės narės veikia bendrai vadovaudamosi Sąjungos interesais.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. gruodžio 8 d.

            Tarybos vardu

            Pirmininkas

         P. GRAMEGNA

      PRIEDAS
      I.   Eurokontrolės funkcijos ir uždaviniai

      Sąjunga prašo, kad siūlomu tekstu dėl Eurokontrolės paslaugų, funkcijų ir uždavinių nebūtų jokiu būdu daroma įtakos Sąjungos kompetencijai ir kad juo nebūtų daromas poveikis būsimiems Sąjungos veiksmams. Tais atvejais, kai šiuo metu pagal Sąjungos teisinę sistemą konkrečius uždavinius laikinai vykdo Eurokontrolė, jie neturi būti pateikti kaip uždaviniai, kurie vykdomi neatsižvelgiant į Sąjungos sprendimus.
      Sąjunga prašo padaryti toliau nurodytus 2015 m. lapkričio 16 d. Eurokontrolės veiksmų dokumento CN-SG-6-2015 dėl organizacijos funkcijų ir uždavinių priede nustatyto Eurokontrolės funkcijų ir uždavinių sąrašo pakeitimus:

                  1.

                  2 straipsnio 1 dalis (Veiklos sritys ir paslaugos):

                              a)

                                 oro eismo
                                 centrinis srautų valdymas;

                              b)

                              oro eismo valdymo tinklo funkcijų vykdymas, jei pavesta Europos Sąjungos vardu;

                              c)

                              oro eismo valdymo funkcijų vykdymas
                                 uždavinių įgyvendinimas ICAO vardu EUR/NAT regione;

                              d)

                              oro navigacijos mokesčių nustatymas, apskaičiavimas ir rinkimas;

                              e)

                              oro eismo paslaugų teikimas Mastrichto viršutinės zonos valdymo centrui (MUAC), atsižvelgiant į valstybių narių ir Eurokontrolės
                                 Agentūros diskusijų rezultatus;

                              f)

                              pagrindinės funkcijos ir paslaugos, pavyzdžiui, Europos AIS duomenų bazės (EAD), ARTAS/CAMOS ir kitos pagrindinės paslaugos, kurias teikti jai gali pavesti Nuolatinė komisija, susitarusi

                                    glaudžiai bendradarbiaudama

                                 su Sąjunga.

                  2.

                  2 straipsnio 2 dalis (Funkcijos):

                              a)

                                 Kalbant apie „paramą“, pakeitimai yra tokie:

                                          i)

                                          parama jos narėmis esančioms valstybėms, nacionalinėms saugumo institucijoms, oro navigacijos paslaugų teikėjams ir kitiems atitinkamiems suinteresuotiesiems subjektams;

                                          ii)

                                          parama ES įstaigoms, įskaitant ekspertinių žinių teikimą, siekiant remti kontrolės veiksmus
                                             pagal 2012 m. spalio 29 d. ES ir Eurokontrolės aukšto lygio susitarimą
                                             šių įstaigų prašymu;

                                          iii)

                                          palankesnių sąlygų valstybių, kurios nėra ECAC narės, Europos lygmens interesams oro eismo valdymo srityje sudarymas ir tų interesų skatinimas, glaudžiai bendradarbiaujant su jos narėmis esančiomis valstybėmis, jų oro navigacijos paslaugų teikėjais ir pramonės atstovais bei ES, išskyrus sritis, kuriose taikomos ES taisyklės, ir paisant ES kompetencijos;

                                          iv)

                                          indėlis į SESAR (moksliniai tyrimai ir technologinė plėtra, oro eismo valdymo pagrindinio plano valdymas ir įgyvendinimas), grindžiamas jos ekspertinėmis žiniomis oro eismo valdymo srityje, visą Europą apimančia taikymo sritimi, civiliniu ir kariniu aspektais ir centrinio srautų tinklo
                                             tinklo valdymu
                                             funkcija
                                             pagal atitinkamus ES teisės aktus;

                                          v)

                                          aprūpinimas tyrimų ir susijusia modeliavimo infrastruktūra, pavyzdžiui, SESAR atveju – SESAR veiklą papildant tyrimų veikla ir numatant su oro erdve susijusius pakeitimus, pagal atitinkamus ES teisės aktus, jei taikytina;

                                          vi)

                                          narėmis esančių valstybių organizacijų darbuotojų mokymas ir švietimas.

                              b)

                              Kalbant apie „bendradarbiavimo mechanizmus“, pakeitimai yra tokie:

                                          i)

                                          palankesnių sąlygų atlikti civilinį ir karinį oro eismo valdymo ir (arba) oro navigacijos paslaugų pokyčių koordinavimą sudarymas ir jo skatinimas;

                                          ii)

                                          parama narėmis esančioms valstybėms, dalyvaujančioms ICAO veikloje, paisant ES kompetencijos;

                                          iii)

                                          bendradarbiavimas su kitais pasaulio regionais pagal susitarimą su narėmis esančiomis valstybėmis, užtikrinant veiksmų koordinavimą su ES;

                                          iv)

                                          tarptautinis bendradarbiavimas ir (arba) veiksmų koordinavimas (ICAO, FAA, NATO ir kt.) jos narėmis esančių valstybių, kurios nėra ES valstybės narės, vardu, paisant ES kompetencijos;

                                          v)

                                             ES valstybėmis narėmis nesančių valstybių, kurios nėra ES valstybės narės ir nėra sudariusios susitarimų su Sąjunga, prašymu – jų konsultavimas oro eismo valdymo saugos ir veikimo klausimais, pasitelkiant
                                             laikantis ICAO taisyklių, derinant veiksmus su ES ir paisant jos kompetencijos, ES ir EASA taisyklių šioje srityje, siekiant didinti suderinamumą, saugą, veiksmingą veikimą ir masto ekonomiją.

                              c)

                              Kalbant apie „visos Europos oro eismo valdymo duomenis ir informaciją“, pakeitimai yra tokie:

                                          i)

                                             valstybių, kurios nėra ES valstybės narės, ir, jei ES jai pavedė šį uždavinį – ES valstybių narių duomenų, kurie galėtų apimti duomenis apie veikimą, saugą ir t. t., rinkimas ir analizė (siekiant „nuolat atnaujinti“ sistemas ir duomenis, kuriais remiamasi atliekant kontrolės veiksmus);

                                          ii)

                                          surinktų valstybių, kurios nėra ES valstybės narės, ir, jei ES jai pavedė šį uždavinį – ES valstybių narių, duomenų ataskaitų (informacijos) (pavyzdžiui, oro eismo valdymo ekonominio efektyvumo ataskaitų (ACE), veiklos vertinimo ataskaitų (PRR)) analizė ir teikimas;

                                          iii)

                                          Europos bendro dangaus įgyvendinimo priemonių ir regioninio bendro dangaus įgyvendinimo priemonių (ESSIP/LSSIP) proceso valdymas, jei pavesta Europos Sąjungos;

                                          iv)

                                             , įskaitant ICAO skirtų ataskaitų dėl pasaulinio oro navigacijos plano (GANP) ir aviacijos sistemos blokų atnaujinimų (ASBU) teikimą teikimas ir koordinavimo su
                                             ES ataskaitų teikimo mechanizmais užtikrinimą, susitarus su Europos Sąjunga;

                                          v)

                                          eismo duomenų rinkimas ir STATFOR prognozių teikimas.

            II.   Centralizuotos paslaugos

      Sąjunga laikosi pozicijos, kad šiame etape sprendimas dėl centralizuotų paslaugų turėtų būti atidėtas.
      Šiuo metu Sąjunga neturi pakankamai informacijos, kad galėtų įvertinti sprendimo dėl centralizuotų paslaugų turinį. Tokio sprendimo galimas poveikis Eurokontrolės vykdomai veiklai ateityje gali būti žalingas Sąjungos veiksmams šioje srityje, visų pirma kiek tai susiję su Bendro Europos dangaus oro eismo valdymo tyrimais (SESAR).


title: 2005 m. rugsėjo 28 d. Europos Parlamento ir Tarybos sprendimas Nr. 1776/2005/EB, iš dalies keičiantis Tarybos sprendimą 2000/819/EB dėl daugiametės įmonių ir verslininkystės, ypač mažųjų ir vidutinių įmonių (MVĮ), programos (2001–2005 m.)   (Tekstas svarbus EEE)

text:
3.11.2005

               LT

               Europos Sąjungos oficialusis leidinys

               L 289/14

      EUROPOS PARLAMENTO IR TARYBOS SPRENDIMAS Nr. 1776/2005/EB,
   2005 m. rugsėjo 28 d.
   iš dalies keičiantis Tarybos sprendimą 2000/819/EB dėl daugiametės įmonių ir verslininkystės, ypač mažųjų ir vidutinių įmonių (MVĮ), programos (2001–2005 m.)
   (tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 157 straipsnio 3 dalį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Svarbu užtikrinti Bendrijos paramos įmonėms ir verslininkystei, ypač mažosioms ir vidutinėms įmonėms (MVĮ), tęstinumą.

               (2)

               Todėl reikėtų pratęsti Sprendimo 2000/819/EB (3) galiojimą iki 2006 m. gruodžio 31 d. ir 88,5 mln. EUR padidinti finansinę orientacinę sumą.

               (3)

               Sprendimas 2000/819/EB turėtų būti atitinkamai iš dalies pakeistas.

               (4)

               Buvo pasikonsultuota su Regionų komitetu, tačiau jis nuomonės nepareiškė,

         NUSPRENDĖ:
   1 straipsnis
   Sprendimas 2000/819/EB iš dalies keičiamas taip:

               1.

               7 straipsnio 1 dalyje nurodyta finansinė orientacinė suma „450 milijonų EUR“ pakeičiama į „538 500 000 EUR“.

               2.

               8 straipsnyje nurodyta 2005 m. gruodžio 31 d. data pakeičiama 2006 m. gruodžio 31 d. data.

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Strasbūre, 2005 m. rugsėjo 28 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         J. D. ALEXANDER

      (1)  2005 m. kovo 9 d. pareikšta nuomonė (dar nepaskelbta Oficialiajame leidinyje).

      (2)  2005 m. gegužės 26 d. Europos Parlamento nuomonė (dar nepaskelbta Oficialiajame leidinyje) ir 2005 m. liepos 18 d. Tarybos sprendimas.

      (3)  OL L 333, 2000 12 29, p. 84. Sprendimas su paskutiniais pakeitimais, padarytais Europos Parlamento ir Tarybos sprendimu Nr. 593/2004/EB (OL L 268, 2004 8 16, p. 3).